Snow White: A Tale of Terror

Snow White: A Tale of Terror (også kjent under titlene Snow White in the Black Forest og The Grimm Brothers' Snow White) er en amerikansk TV-skrekkfilm fra 1997 som er løselig basert på brødrene Grimms klassiske eventyr Snehvit. TV-filmen ble regissert av Michael Cohn, og har Sigourney Weaver, Sam Neill og Monica Keena i hovedrollene som Lady Claudia Hoffman (den onde dronningen), Lord Fredric Hoffman (Snehvits far) og Lilliana «Lily» Hoffman (Snehvit). Lydsporet ble komponert av John Ottman, mens filmen ble markedsført med undertittelen «eventyret er over» (The fairy tale is over).

Skrekkfilmen fikk blandet kritikk, men mange kritikere roste at filmen holdt seg til dysterheten som opprinnelig var tilstede i det klassiske eventyret. Weaver ble også rost for rolletolkningen sin og hun ble nominert til både en Primetime Emmy Award og en Screen Actors Guild Award for skildringen. Snow White: A Tale of Terror ble også Emmy-nominert for kostyme og sminke.Snow White: A Tale Of Terror hos Emmys.com Weaver ønsket ikke å spille rollefiguren sin som slem gjennom hele TV-filmen; hun ønsket å spille en person med gode intensjoner, men hvor ting ikke løste seg. Hun har kalt figuren sin «ensom» og «ustabil».

 Handling 
Lord Frederick Hoffman og hans gravide kone Lilliana reiser hjem med vogn gjennom skogen, blir de angrepet av en flokk ulver som angriper både hestene og deres kusk. I kaoset blir Lilliana dødelig såret og går i fødsel. På oppfordring fra hans døende kone, utfører Frederick motvillig et keisersnitt for å redde deres ufødte datter. De får datteren Lilli Hoffman, oppkalt etter hennes avdøde mor. Faren hennes gifter seg på nytt med en kvinne som heter Lady Claudia. Til tross for Claudias vennlighet mot henne, er Lilli bitter mot sin nye stemor, og takker ikke engang Claudia for en gave - en Rottweiler-valp.

På bryllupsnatten stikker Lilli av fra sin barnepike, og gjemmer seg under sengen til Claudia. Imidlertid blir barnepiken mystisk drept av en usett styrke når hun ser inn i Claudias utsmykkede garderobe-speil, som tidligere ble eid av moren hennes. 9 år senere har Lilli vokst opp til en vakker, men selvsentrert, ung kvinne. Claudia er gravid og går inn i et tidlig fødsel og får en dødfødt gutt. Dr. Peter Gutenberg, Hoffman-familiens personlige lege, informerer Frederick om at dødfødselen har gjort Claudia steril. Lilli forsøker å inngå fred med Claudia, som ser ut til å tilgi henne.

Dr. Gutenberg ønsker å gifte seg med Lilli, som sier ja. Han går for å be om farens samtykke. Men samtidig blir Lilli konfrontert av Claudias stumme bror Gustav, som forsøker å drepe henne etter Claudias ordre. Hun rømmer dypt inn i skogen. Gustav dreper derfor et villsvin i stedet, og gir hjertet til Claudia. Hun beordrer ham å plassere kjøttet i en gryterett som er beregnet til Hoffman-middagen, som hun senere spiser. Men hun skjønner imidlertid at Gustav har sviktet henne. Hun er rasende over hans svik og får Gustav til å ha forferdelige hallusinasjoner som driver ham til å begå selvmord. Frederick og husstanden leter etter Lilli i skogen, men Frederick faller fra en hest og blir skadd.

 Medvirkende 
 Skuespiller  Rollefigur Sigourney Weaver  Lady Claudia Hoffman Sam Neill  Lord Fredric Hoffman Monica Keena  Lilliana (Lily) Hoffman Gil Bellows  Will David Conrad  Dr. Peter Gutenberg Miroslav Taborsky  Gustav Brian Glover  Lawrence Andrew Tiernan  Scar Anthony Brophy  Rolf Chris Bauer  Conrad Frances Cuka  Nannau Bryan Pringle  Father Gilbert Taryn Davis  Little Lilliana (Lily) Hoffman  Joanna Roth  Lady Lilliana Hoffman John Edward Allen  Bart Dale Wyatt  Maidservant Ilsa

 Referanser 

 Eksterne lenker 


Kategori:Skrekkfilmer fra USA
Kategori:Fantasyfilmer fra USA
Kategori:TV-filmer fra 1990-årene
Kategori:TV-filmer fra USA
Kategori:Engelskspråklige filmer
Kategori:Filmer basert på verk av brødrene Grimm
Kategori:TV-produksjoner fra USA, fra 1990-årene